Rikunarita-ORG/Wikinium huggingface dataset:
# Γκλίνις Τζονς

| Γκλίνις Τζονς |
| --- |
|  |
| Γενικές πληροφορίες |
| Όνομα στη μητρική γλώσσα | Glynis Johns (Αγγλικά)  |
| Γέννηση | 5  Οκτωβρίου 1923 Πρετόρια |
| Θάνατος | 4 Ιανουαρίου 2024 (100 ετών) Λος Άντζελες |
| Τόπος ταφής | Capel Jerusalem and attached outbuildings |
| Χώρα πολιτογράφησης | Ηνωμένο Βασίλειο |
| Εκπαίδευση και γλώσσες |
| Ομιλούμενες γλώσσες | Αγγλικά |
| Σπουδές | Clifton High School South Hampstead High School |
| Πληροφορίες ασχολίας |
| Ιδιότητα | πιανίστα τραγουδίστρια ηθοποιός ταινιών ηθοποιός θεάτρου μουσικός ηθοποιός μπαλαρίνα ηθοποιός τηλεόρασης χορεύτρια |
| Περίοδος ακμής | 1923 - 1999 |
| Οικογένεια |
| Σύζυγος | David Foster (1952–1956), Άντονι Φόργουντ (1942–1948) Elliott Arnold (1964–1973) |
| Τέκνα | Gareth Forwood |
| Γονείς | Μέρβιν Τζονς και Alyce Steele-Wareham |
| Αξιώματα και βραβεύσεις |
| Βραβεύσεις | Βραβείο Τόνυ Α' Γυναικείου Ρόλου σε Μιούζικαλ (1973) Disney Legends (1998) Drama Desk Award for Outstanding Actress in a Musical (1973) βραβείο Εθνικού Συμβουλίου Κριτικών καλύτερης ηθοποιού (1942) Laurel Awards (1965) |
|  Σχετικά πολυμέσα |
|

Η **Γκλίνις Τζονς** (αγγλικά: *Glynis Johns*, 5 Οκτωβρίου 1923 - 4 Ιανουαρίου 2024) ήταν Αγγλίδα ηθοποιός του θεάτρου και του κινηματογράφου, χορεύτρια, πιανίστα και τραγουδίστρια. Είναι ιδιαίτερα γνωστή για τον ρόλο της ως Ντέζερι Αρμφέλντετ, στη θεατρική παράσταση του Μπόντγουεϊ, *A Little Night Music*, για το οποίο βραβεύθηκε και με το Tony Award, αλλά και στην επιτυχημένη κινηματογραφική ταινία, του Ουώλτ Ντίσνεϋ, *Μαίρη Πόππινς* ως Ουίνιφρεντ Μπανκς. Η τελευταία της εμφάνιση στον κινηματογράφο έγινε το 1999, στην ταινία *Superstar*.

Απεβίωσε στις 4 Ιανουαρίου 2024 σε ηλικία 100 ετών.

## Παραπομπές

## Εξωτερικοί σύνδεσμοι

* Ο/Η Γκλίνις Τζονς, στο IMDb.
* Glynis Johns images
* Glynis Johns at the Disney Legends website
# Όουεν Μαρκς

| Όουεν Μαρκς |
| --- |
| Γενικές πληροφορίες |
| Γέννηση | 8  Αυγούστου 1899 Αγγλία |
| Θάνατος | 18  Σεπτεμβρίου 1960 Λος Άντζελες |
| Χώρα πολιτογράφησης | Ηνωμένο Βασίλειο Ηνωμένες Πολιτείες Αμερικής Ηνωμένο Βασίλειο της Μεγάλης Βρετανίας και Ιρλανδίας (έως 1927) |
| Εκπαίδευση και γλώσσες |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | μοντέρ |
|

Ο **Όουεν Μαρκς** (αγγλικά: *Owen Marks*, 8 Αυγούστου 1899 - 18 Σεπτεμβρίου 1960) ήταν Άγγλος μοντέρ. Γεννήθηκε στην Αγγλία, και ξεκίνησε να εργάζεται ως πυγμάχος, έως ότου, το 1928, η Warner Bros., του έκανε συμβόλαιο, αρχίζοντας έτσι την καριέρα του ως μοντέρ. Έκανε μοντάζ, σε πάνω από 95 ταινίες. Ενώ, υπήρξε υποψήφιος για Όσκαρ Καλύτερου Μοντάζ, για τη δουλειά του στην ταινία Καζαμπλάνκα (1942) αλλά και στο *Janie* (1944), παρόλα αυτά, δεν το κέρδισε ποτέ. Ο Όουεν πέθανε στο Λος Άντζελες, και η τελευταίες ταινίες που συμμετείχε ήταν το *The Sins of Rachel Cade* και το *Parrish*, οι οποίες κυκλοφόρησαν μετά θάνατον.

## Παραπομπές

## Εξωτερικοί σύνδεσμοι

* Owen Marks at the Internet Movie Database
# Σάμιουελ Μπίσοφ

| Σάμιουελ Μπίσοφ |
| --- |
|  |
| Γενικές πληροφορίες |
| Γέννηση | 11 Αυγούστου 1890 Χάρτφορντ, Κονέκτικατ, ΗΠΑ |
| Θάνατος | 21 Μαΐου 1975 (84 ετών) Χόλιγουντ, Καλιφόρνια, ΗΠΑ |
| Τόπος ταφής | Hillside Memorial Park |
| Χώρα πολιτογράφησης | Ηνωμένες Πολιτείες Αμερικής |
| Εκπαίδευση και γλώσσες |
| Σπουδές | Πανεπιστήμιο της Βοστώνης |
| Πληροφορίες ασχολίας |
| Ιδιότητα | Παραγωγός ταινιών |
| Οικογένεια |
| Σύζυγος | Χάριετ Ουίγκλ |
| Εν ενεργεία | 1922 έως 1964 |
|  Σχετικά πολυμέσα |
|

Ο **Σάμιουελ Μπίσοφ** (αγγλικά: *Samuel Bischoff*, 11 Αυγούστου 1890 - 21 Μαΐου 1975) ήταν Αμερικανός παραγωγός ταινιών, ο οποίος συμμετείχε σε περισσότερες από 400 ταινίες μεγάλου μήκους και διάφορες σειρές μεταξύ 1922 και 1964. Γεννημένος στο Χάρτφορντ του Κονέκτικατ, αποφοίτησε από το Πανεπιστήμιο της Βοστώνης, και κατευθύνθηκε στο Χόλιγουντ, με την καριέρα του να ξεκινά το 1922, κάνοντας παραγωγές σε κωμικές ταινίες μικρού μήκους, συμπεριλαμβανομένης και της ταινίας *Στα πρόθυρα της τρέλας*, στην οποία πρωταγωνιστούσε ο Σταν Λόρελ.

Ο Μπίσοφ, επίσης, ήταν επικεφαλής της Samuel Bischoff Productions, μιας εταιρείας χαμηλού μπάτζετ, που λειτούργησε τη δεκαετία του 1930. Κατόπιν, τράβηξε την προσοχή του Χάρι Κον, διευθυντή της Columbia Pictures, και ο οποίος τον έφερε στην εταιρεία, αρχικά ως διευθυντή παραγωγής, σε ταινίες μεγάλου μήκους. Παρόλα αυτά, το 1932, πήγε στη Warner Bros., αλλά το 1941, επέστρεψε στη Columbia Pictures. Εκτός αυτών, υπήρξε και πρόεδρος της Moroccan Pictures Inc., το 1948. Το 1964 έμελλε να γινόταν η τελευταία του παραγωγή με την ταινία *The Strangler*.

Ο Μπίσοφ πέθανε το 1975 στο Χόλιγουντ της Καλιφόρνια, σε ηλικία 84 ετών.

## Παραπομπές

## Εξωτερικοί σύνδεσμοι

* Ο Σάμιουελ Μπίσοφ στο IMDb
# Κοινό έτος

Ένα **κοινό έτος** είναι ένα ημερολογιακό έτος με ακριβώς 365 ημέρες, σε αντίθεση με το μακρύτερο δίσεκτο έτος. Το Γρηγοριανό ημερολόγιο, όπως και το Ιουλιανό πριν από αυτό, χρησιμοποιεί και κοινά και δίσεκτα έτη για να προσαρμόζεται στις διαφορές που παρουσιάζονται στις αστρονομικές παρατηρήσεις μέσα στο έτος.
# Ακτιβισμός

Ο όρος **ακτιβισμός**, όπως αποδόθηκε στην ελληνική γλώσσα ο διεθνής γαλλικός όρος “**activisme**” είναι ένας σύγχρονος σχετικά όρος της κοινωνικής – πολιτικής φιλοσοφίας.

## Ανάλυση

Ο ακτιβισμός ως έννοια ανήκει γενικά στη ρεαλιστική σκέψη και στον εθελοντισμό. Με τον όρο αυτό δηλώνεται χαρακτηριστικά όχι τόσο η θεωρητική αντίληψη του ανθρώπου περί του κόσμου γύρω του, όσο η θέλησή του να τον διαμορφώσει ανάλογα με τις επιθυμίες του «επί τω βέλτιστω», με την ανάλογη δράση του.

Η ρεαλιστική αυτή αντίληψη είναι γεγονός ότι παρέχει μία κάποια αλήθεια και αυτός είναι ο λόγος που συνοδεύεται σχεδόν πάντα με μια εσωτερική ηθική παρόρμηση εθελοντισμού για εφαρμογή με ανάλογες πράξεις (δράσεις). Τις περισσότερες όμως φορές συμβαίνει να δίνεται μια υπερβολική έμφαση στις αντίστοιχες δράσεις με συνέπεια έτσι να μειώνεται η θεωρητική θεμελίωση της κάθε επαυτού εκδηλούμενης δράσης. Αυτός τελικά είναι και ο κύριος λόγος που συνηθέστερα τέτοιες εκδηλώσεις εμφανίζονται κατά πρώτον σε καθεστώτα με πολλούς πολιτικούς περιορισμούς.

Παλαιότερα για παρόμοιες περιπτώσεις χρησιμοποιούνταν ο όρος «μεταβατική περίοδος», όπως π.χ. από την προ- και μετά- βιομηχανική επανάσταση και την εξ αυτής οριζόμενη βιομηχανική κοινωνία. Τον όρο εκείνο χρησιμοποίησαν και οι ιστορικοί κοινωνιολόγοι, καθώς και οι ιστορικοί της πολιτικής φιλοσοφίας, προκειμένου να χαρακτηρίσουν διάφορες σύγχρονες φιλοσοφικές θέσεις.
Στο πλαίσιο αυτό χαρακτηρίστηκαν ως ακτιβισμός, μεταξύ άλλων, ο «Βολουνταρισμός» του Νίτσε, ο «Ιδεαλισμός» του Φίχτε, ο «Θετικισμός» του Κοντ, καθώς και η «συνειδητή δράση» στον «Νεοϊδεαλισμό» του Όικεν.

## Στην τέχνη

Στον καλλιτεχνικό χώρο ο όρος αυτός αποδίδεται με την ίδια σημασία του εξπρεσιονισμού, στο δε θέατρο και κινηματογράφο χαρακτηρίζει τη θεματολογία εκείνη που παρουσιάζει γενικά ρεαλιστικές λύσεις των διαφόρων κοινωνικών προβλημάτων.

## Οι εκδηλώσεις του ακτιβισμού στη σύγχρονη εποχή

Οι μεγαλύτερες σήμερα εκδηλώσεις (δραστηριότητες) ακτιβισμού αφορούν τα ανθρώπινα δικαιώματα, την προστασία του περιβάλλοντος, της εργασίας, της μόρφωσης κτλ. που παρουσιάζονται με διάφορες μορφές δράσης, όπως υπαίθριες συναυλίες, πορείες, απεργίες, κινητοποιήσεις καθαρισμού, αναδάσωσης κ.λπ. Όπως όμως αναφέρθηκε παραπάνω, η υπερβολική έμφαση σε τέτοιου είδους δραστηριότητες όταν εμφανίζεται, δημιουργεί πολλές φορές αντίθετες παραμέτρους (π.χ. οικονομικές, εθιμικές, θρησκευτικές κ.λπ.), με συνέπεια να συνοδεύονται τότε με επιθετικές συγκρούσεις πολιτών με αστυνομικές ή και στρατιωτικές ακόμη δυνάμεις, για την αποκατάσταση της δημόσιας τάξης.

## Σημαντικοί ακτιβιστές

Οι οπαδοί του ακτιβισμού χαρακτηρίζονται **ακτιβιστές**. Σημαντικοί ακτιβιστές ήταν ο Μαχάτμα Γκάντι, ο Μάρτιν Λούθερ Κινγκ, ο Τζον Λένον κ.ά.

## Εξωτερικοί σύνδεσμοι

* Λεξιλογικός ορισμός του ακτιβισμός  στο Βικιλεξικό
* Πολυμέσα σχετικά με το θέμα  Ακτιβισμός στο Wikimedia Commons